CELEX: 61970CJ0038
Language: da
Date: 1971-03-10
Title: Domstolens Dom af 10. marts 1971. # Deutsche Tradax GmbH mod Einfuhr- und Vorratsstelle für Getreide und Futtermittel. # Anmodning om præjudiciel afgørelse: Verwaltungsgericht Frankfurt am Main - Tyskland. # Importafgiftssatser. # Sag 38-70.

DOMSTOLENS DOM
      AF 10. MARTS 1971
      
         Deutsche Tradax GmbH
      
      
         mod Einfuhr- und Vorratsstelle für Getreide und Futtermittel
      
      
         (anmodning om præjudiciel afgørelse indgivet af Verwaltungsgericht Frarikfurt/Main)
      
      »Importafgiftssatser«
      Sag 38/70
      Processprog: Tysk
      
      Angående:
      En anmodning fra Verwaltungsgericht Frankfurt am Main om en præjudiciel afgørelse vedrørende gyldigheden af artikel 12, stk. 1, tredje afsnit i Rådets forordning nr. 120/67/EØF af 13. juni 1967 om den fælles markedsordning for korn og vedrørende fortolkningen af artikel 8 stk. 3, litra b) i Kommissionens forordning nr. 183/67/EØF af 27. juni 1967 om import- og eksportlicenser for korn og produkter forarbejdet på basis af korn.
      Domskonklusion :
      
               1.
            
            
               Undersøgelsen af det første af de forelagte spørgsmål har ikke afsløret momenter, som kan påvirke gyldigheden af artikel 12, stk. 1, sidste afsnit i Rådets forordning nr. 120/67/EØF af 13. juni 1967, hvorved udstedelsen af importlicenser gøres afhængig af en sikkerhedsstillelse, der skal garantere opfyldelsen af forpligtelsen til at importere inden for licensens gyldighedsperiode.
            
         
               2.
            
            
               Udtrykket »forudfastsat importafgift« i artikel 8, stk. 3, litra b) i Kommissionens forordning nr. 183/67/EØF af 27. juni 1967 betegner importafgiftssatsen for den importmåned, som indehaveren af importlicensen har angivet i sin anmodning.
            
         Generaladvokatens forslag til afgørelse:
      
               1.
            
            
               Undersøgelsen af de forelagte spørgsmål har ikke afsløret noget moment, som kan påvirke gyldigheden af artikel 12, stk,. 1, sidste afsnit i Rådets forordning nr. 120/67.
            
         
               2.
            
            
               Udtrykket »forudfastsat importafgift« i artikel 8, stk. 3, litra b) Kommissionens forordning nr. 183/67 og artikel 8, stk. 3, litra b) i forordning nr. 473/67 i dens version fra før Kommissionens forordning nr. 638/70 betegner importafgiften for den måned, som ifølge importørens angivelse i forbindelse med udstedelsen af licensen er den, hvori importen skal finde sted.
            
         Sammendrag
      
               1.
            
            
               Landbrug — falles markedsordning — import- og eksportlicenser garanteret ved en sikkerhedsstillelse — denne ordnings nødvendige og hensigtsmæssige karakter — ingen krænkelse af fundamentale rettigheder
               (EØF-traktaten, artiklerne 40 og 43; Rådets forordning nr. 120/67, artikel 12, stk. 1)
            
         
               2.
            
            
               Landbrug — falles markedsordning — import- eller eksportlicenser — forudfastsattelse af importafgiften — fortabelse af sikkerhedsstillelse — vurdering
               (Kommissionens forordning nr. 183/67, artikel 8, stk. 3, litra b)
            
         
               3.
            
            
               Forordninger — gennemførelsesforordning fra Rådet — afvigelse fra grundforordningen umulig
               (EØF-traktaten, artikel 43, stk. 2, tredje afsnit; Rådets forordninger nr. 120/67, artikel 15, stk. 4, og 140/67).
            
         
               1.
            
            
               Kravet i Fællesskabets landbrugsforordninger om import- og eksportlicenser, der for licenshaverne indebærer en forpligtelse til at gennemføre de påtænkte transaktioner garanteret af en sikkerhedsstillelse, udgør et både nødvendigt og hensigtsmæssigt middel i henhold til EØF-traktatens artikler 40, stk. 3, og 43 til at gøre det muligt for de kompetente myndigheder på den mest effektive måde at fastlægge deres interventioner på kornmarkedet. Ordningen med disse licenser krænker ikke nogen fundamental rettighed.
            
         
               2.
            
            
               Den forudfastsatte importafgift, der skal tages i betragtning ved beregningen af sikkerhedsstillelsen eller den del af sikkerhedsstillelsen, som fortabes, er importafgiftssatsen for den importmåned, som er angivet i anmodningen om importlicensen.
            
         
               3.
            
            
               En gennemførelsesforordning udstedt af Rådet i henhold til en bemyndigelse i den grundforordning, som søges gennemført, kan ikke afvige fra sidstnævnte forordnings bestemmelser.